ગુજરાતી તખ્તો અને ફિલ્મો બંને સાથે તેઓ એકસરખી રીતે સંકળાયેલા હતા, તેમજ રાજકીય કારકિર્દી પણ તેમની ઉજ્જવળ રહી છે. દરેક કામ તેઓ પ્રામાણિક રીતે કરતાં. તેઓ મુંબઈ અનેગુજરાત વચ્ચે કડીરૂપ વ્યક્તિત્વ હતા. મારા અને તેમના બંનેના ગુરુ એક જ, વિષ્ણુકુમાર વ્યાસ. તેમણે મારા આઠેક નાટકો કર્યા છે. એકવાર તેઓ મારી પાસે આવ્યા અને મને કહે કે મારે ‘વેવિશાળ’ નાટક નવેસરથી આજના જમાના પ્રમાણે કરવું છે એટલે ફરી લખી આપ. મેં લખી આપ્યું ત્યારે તેમણે પુરસ્કારનો આગ્રહ કર્યો, પણ મેં ન સ્વીકાર્યો એટલે એક દિવસ તેમણે આશિષ ત્રિવેદીને એક સૂટના કાપડ સાથે મારા ઘરે મોકલ્યો.કહેવાનો આશય છે કે કોઈપણ કાર્ય તેઓ ફ્રીમાં ન કરાવતા. આ રીતે તેઓ સરળ હતા અને તેમની ખોટ ક્યારેય પુરાવાની નથી. - પ્રવીણ સોલંકી, લેખક ‘જવાનો સમય પાકી ગયો છે’